turjo4nis/wikipedia-bn-dump-20250701 huggingface dataset:
ব্যোমমিত্রা

ব্যোমমিত্র হল মহাকাশে প্রেরণের মহিলা-অবয়বের একটি মানবিক রোবট, যা ভারতীয় মহাকাশ গবেষণা সংস্থা একটি মনুষ্যবাহী কক্ষপথীয় মহাকাশযান গগনযানে যাত্রাকালীন সময়ে কাজ করার জন্য তৈরি করেছে। বেঙ্গালুরুতে হিউম্যান স্পেসফ্লাইট অ্যান্ড এক্সপ্লোরেশন সিম্পোজিয়াম-এ ২০২০ সালের ২২শে জানুয়ারি ব্যোমমিত্রকে প্রথম উন্মোচন করা হয়েছিল।

এটি মহাকাশ অভিযানে ভারতীয় মহাকাশচারীদের সঙ্গে থাকবে এবং মনুষ্যবাহী মহাকাশ যাত্রার অভিযান শুরুর আগে মনুষ্যবিহীন পরীক্ষামূলক গগনযান অভিযানে একটি অংশ হবে।

উদ্দেশ্য ও ক্ষমতা 
ইতিপূর্বে মানব মহাকাশ যাত্রার পরিচালনাকারী দেশগুলি পরীক্ষামূলক অভিযানে মহাকাশযানে বিভিন্ন প্রাণী ব্যবহার করেছে, কিন্তু ইসরো-এর লক্ষ্য পরীক্ষামূলক অভিযানে মহাকাশযানে প্রাণীর ব্যবহার না করা। পরিবর্তে, মহাকাশে দীর্ঘ সময় ধরে ওজনহীনতা ও বিকিরণ মানবদেহে কী প্রভাব ফেলে তা আরও ভালভাবে বোঝার জন্য মানুষের অনুরূপ শারীরিক গঠনের রোবট মহাকাশে প্রেরণ করা হবে।

আরও দেখুন 
 ভারতীয় মানব মহাশূন্য উড়ান কর্মসূচী
 গগনযান

তথ্যসূত্র

ভারতীয় মহাকাশ গবেষণা সংস্থা
মানবিক মহাকাশ রোবট
নিটার (দ্ব্যর্থতা নিরসন)

আধুনিক ব্যবহারে, "নিটার" শব্দটি (বিকল্পভাবে বানান " নাইটার") সাধারণত পটাশিয়াম নাইট্রেটের খনিজ রূপকে বোঝায়, তবে এটি অন্যান্য খনিজ এবং রাসায়নিক যৌগগুলিকেও বুঝাতেও উল্লেখ করা হতে পারে, যার মধ্যে রয়েছে:

 পটাশিয়াম কার্বনেট
 সোডিয়াম কার্বনেট
 সোডিয়াম নাইট্রেট

অন্যান্য 
 জাতীয় বস্ত্র প্রকৌশল ও গবেষণা ইনস্টিটিউট, যাকে নিটার নামেও ডাকা হয়
শেরপুর পল্লী বিদ্যুৎ সমিতি

শেরপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। শেরপুর পল্লী বিদ্যুৎ সমিতি ময়মনসিংহ বিভাগের শেরপুর জেলায় ও জামালপুর সদর উপজেলার আংশিক অংশে ০২টি জোনাল অফিস, ০২টি সাব-জোনাল অফিস, ০১টি এরিয়া অফিস এবং ১০টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। শেরপুর পল্লী বিদ্যুৎ সমিতি নিবন্ধিত হয় ১৫ জুলাই, ১৯৯৯ সালে এবং বানিজ্যিকভাবে বিদ্যুতায়িত হয় ০১ ফেব্রুয়ারি, ২০০০ সালে।

ইতিহাস 
শেরপুর পল্লী বিদ্যুৎ সমিতি এর যাত্রা শুরু হয় ২০০০ সালে। এ সমিতির অধীনে ০৬টি উপজেলা, ৫৪টি ইউনিয়ন ও ৭০৬টি গ্রাম রয়েছে। এর সদর দপ্তর শেরপুর জেলার ভাতশালায় অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 নালিতাবাড়ী জোনাল অফিস
 শ্রীবরদী জোনাল অফিস

সাব-জোনাল অফিসসমূহ 
 নকলা সাব-জোনাল অফিস
 ঝিনাইহাতী সাব-জোনাল অফিস

এরিয়া অফিস 
 কুসুমহাটি এরিয়া অফিস

গ্রাহক সংখ্যা 
শেরপুর পল্লী বিদ্যুৎ সমিতির প্রায় তিন লক্ষের কাছাকাছি আবাসিক গ্রাহক রয়েছে।

অন্যান্য তথ্য 
 মোট আয়তন: ১৪৩৫ বর্গ কিলোমিটার
 মোট নির্মিত লাইন: ৫৮০৫ কিলোমিটার

তথ্যসূত্র 

বাংলাদেশের সরকারি মালিকানাধীন কোম্পানি
২০০০-এ প্রতিষ্ঠিত কোম্পানি
২০০০-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
রাজবাড়ী পল্লী বিদ্যুৎ সমিতি

রাজবাড়ী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। রাজবাড়ী পল্লী বিদ্যুৎ সমিতি ঢাকা বিভাগের রাজবাড়ী জেলায় ০১টি জোনাল অফিস, ০৩টি সাব-জোনাল অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। রাজবাড়ী পল্লী বিদ্যুৎ সমিতি নিবন্ধিত হয় ১৯ মার্চ, ১৯৯৮ সালে এবং বানিজ্যিকভাবে বিদ্যুতায়িত হয় ১০ মে, ১৯৯৯ সালে।

ইতিহাস 
রাজবাড়ী পল্লী বিদ্যুৎ সমিতি এর যাত্রা শুরু হয় ১৯৯৯ সালে। এ সমিতির অধীনে ০৫টি উপজেলা, ৪২টি ইউনিয়ন ও ১০৩১টি গ্রাম রয়েছে। এর সদর দপ্তর রাজবাড়ী জেলার চরবাগমারায় অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 পাংশা জোনাল অফিস

সাব-জোনাল অফিসসমূহ 
 বালিয়াকান্দি সাব-জোনাল অফিস
 গোয়ালন্দ সাব-জোনাল অফিস
 কালুখালী সাব-জোনাল অফিস

গ্রাহক সংখ্যা 
রাজবাড়ী পল্লী বিদ্যুৎ সমিতির প্রায় দুই লক্ষ চৌত্রিশ হাজারের কিছু বেশী।

অন্যান্য তথ্য 
 মোট আয়তন: ১১৩৫ বর্গ কিলোমিটার
 সিস্টেম লস: ১৩.৭৫% (জুন, ২০২২ পর্যন্ত)
 উপকেন্দ্রের সংখ্যা: ০৯টি
 মোট নির্মিত লাইন: ৪১৬১.৫০ কিলোমিটার

তথ্যসূত্র 
 

বাংলাদেশের সরকারি মালিকানাধীন কোম্পানি
১৯৯৯-এ প্রতিষ্ঠিত কোম্পানি
১৯৯৯-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
কুলাশেখরপত্তনম মহাকাশ বন্দর

কুলাশেখরপত্তনম মহাকাশ বন্দর হল ভারতের নির্মাণাধীন একটি মহাকাশ বন্দর। এটি ইসরোর দ্বিতীয় মহাকাশ বন্দর হিসাবে নির্মিত হচ্ছে।

মহাকাশবন্দরটি ২,৩৫০ একর জমিতে নির্মিত হচ্ছে। প্রায় ১৯৫০ একর (প্রায় ৮৩%) জমি ২০২২ সালের জুলাই মাসের মধ্যে অধিগ্রহণ সম্পন্ন হয়েছে।

অবস্থান 
মহাকাশ বন্দরটি ভারতের তামিলনাড়ু রাজ্যের কুলাশেখরপত্তনমে অবস্থিত।

পটভূমি 
ইসরোর শ্রীহরিকোটা মহাকাশ বন্দর (এসএইচএআর) ভারী রকেট উৎক্ষেপণের জন্য আদর্শ, তবে ছোট রকেট উৎক্ষেপণের সময় একটি সমস্যা তৈরি করে। শ্রীহরিকোটা একটি হুমকি তৈরি করে যখন রকেটগুলি মেরু কক্ষপথে উৎক্ষেপণ করা হয় (মেরুর উপরে পৃথিবীকে প্রদক্ষিণ করে)। শ্রীহরিকোটা মহাকাশ বন্দর থেকে একটি রকেট দক্ষিণ মেরুর দিকে যাওয়ার ক্ষেত্রে যাত্রা পথে দ্বীপ রাষ্ট্র শ্রীলঙ্কার রয়েছে। একটি দেশের উপর দিয়ে উড়ে রকেট যাওয়ার বিশাল ঝুঁকির পরিপ্রেক্ষিতে,  রকেটটি সরলরেখায় উড়ার পরিবর্তে একটি বাঁকা পথ অনুসরণ করে যাত্রা করে। সুতরাং, ভারতের রকেটগুলি শ্রীলঙ্কার ভূমিভাগ এড়াতে অধিক পথ অতিক্রম করে। এই কৌশলটি সম্পাদন করার জন্য, রকেটকে অধিক পরিমাণে জ্বালানী পোড়াতে হয়। যদিও বড় রকেটগুলি রকেটের পেলোড বহন ক্ষমতার উপর খুব বেশি প্রভাব ছাড়াই এই কৌশলটি সম্পাদন করতে পারে, তবে এসএসএলভি-এর মতো ছোট রকেটগুলি প্রচুর জ্বালানী খরচ করতে বাধ্য হয়। বাঁকা পথ অনুসরণ করে যাত্রা করার জন্য জ্বালানী খরচের অর্থ হল রকেটের পেলোড বহন ক্ষমতা কমে যাওয়া। তাই, ভারতীয় মহাকাশ গবেষণা সংস্থা (ইসরো) কুলাশেখরপত্তনম মহাকাশ বন্দর নির্মাণ উদ্যোগী হয়েছে, যেখান থেকে শ্রীলঙ্কার ভূমিভাগ অতিক্রম করার ঝুঁকি ছাড়াই সরলরেখায় ছোট রকেটগুলি উৎক্ষেপণ করা ও জ্বালানী খরচ হ্রাস করা সম্ভব হবে।

উদ্দেশ্য  
এই বন্দরটি মূলত ইসরো দ্বারা ছোট পেলোড উৎক্ষেপণের জন্য ব্যবহৃত হবে।

তথ্যসূত্র

মহাকাশ বন্দর
রকেট উৎক্ষেপণ কেন্দ্র
ভারতের মহাকাশ কর্মসূচি
ভারতে রকেট উৎক্ষেপণ কেন্দ্র
বান্দ্রা টার্মিনাস–জামনগর হামসফর এক্সপ্রেস

বান্দ্রা টার্মিনাস–জামনগর হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রের রাজধানী মুম্বাইয়ের সন্নিকটে অবস্থিত বান্দ্রা টার্মিনাস এবং গুজরাটের কাথিবাড়ের জামনগর রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৯২৩ / ২২৯২৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র ও গুজরাটের মধ্যে চলাচল করে। ট্রেনটি ১৯০৯১ / ১৯০৯২ বান্দ্রা টার্মিনাস–গোরক্ষপুর হামসফর এক্সপ্রেস-এর সাথে রেক ভাগাভাগি করে।

কোচের বৈশিষ্ট্য 
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।

পরিষেবা 
২২৯২৩ নং বান্দ্রা টার্মিনাস–জামনগর হামসফর এক্সপ্রেস ৫৬ কিমি প্রতি ঘন্টা বেগে বান্দ্রা টার্মিনাস থেকে যাত্রা শুরু করে ১৪ ঘন্টা ৩০ মিনিটে ৮১৩ কিমি এবং ২২৯২৪ নং ট্রেনটি ৬০ কিমি প্রতি ঘন্টা বেগে যাত্রা করে ১৩ ঘন্টা ৩০ মিনিটে ঐ দূরত্ব অতিক্রম করে।

লোকো লিংক 
এই ট্রেনটি বড়োদরা ইলেকট্রিক লোকো শেড ডব্লিউএপি-৭ লোকোমোটিভ দ্বারা বান্দ্রা থেকে আমেদাবাদ পর্যন্ত যায়। বাকি পথ আমেদাবাদ থেকে জামনগর পর্যন্ত বটোয়া ডিজেল লোকো শেড ডব্লিউডিএম-৩এ বা ৩ডি লোকোমোটিভ দ্বারা চলে।

সময় সারণী

পথ ও যাত্রাবিরতি 

 বান্দ্রা টার্মিনাস

টীকা

তথ্যসূত্র

২০১৯-এ চালু রেল পরিষেবা
হামসফর এক্সপ্রেস ট্রেন
মহারাষ্ট্রের রেল পরিবহন
মুম্বইয়ের পরিবহন ব্যবস্থা
মাগুরা পল্লী বিদ্যুৎ সমিতি

মাগুরা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মাগুরা পল্লী বিদ্যুৎ সমিতি খুলনা বিভাগের মাগুরা জেলায় ০৩টি জোনাল অফিস এবং ১৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মাগুরা পল্লী বিদ্যুৎ সমিতি নিবন্ধিত হয় ২১ অক্টোবর, ১৯৯৫ সালে এবং বানিজ্যিকভাবে বিদ্যুতায়িত হয় ২৭ এপ্রিল, ১৯৯৬ সালে।

ইতিহাস 
মাগুরা পল্লী বিদ্যুৎ সমিতি এর যাত্রা শুরু হয় ১৯৯৬ সালে। এ সমিতির অধীনে ০৪টি উপজেলা, ৩৬টি ইউনিয়ন ও ৭৫০টি গ্রাম রয়েছে। এর সদর দপ্তর মাগুরা জেলার পারনান্দুয়ালীতে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 আড়পারা জোনাল অফিস

 মহম্মদপুর জোনাল অফিস

 শ্রীপুর জোনাল অফিস

গ্রাহক সংখ্যা 
মাগুরা পল্লী বিদ্যুৎ সমিতির দুই লক্ষেরও বেশি আবাসিক গ্রাহক রয়েছে।

অন্যান্য তথ্য 
 মোট আয়তন: ১০২৬ বর্গ কিলোমিটার
 সিস্টেম লস: ১৪.১৭% (জুন, ২০২২ পর্যন্ত)
 উপকেন্দ্রের সংখ্যা: ০৮টি
 মোট নির্মিত লাইন: ৪৭৫৪.২৩১ কিলোমিটার

তথ্যসূত্র 
 

বাংলাদেশের সরকারি মালিকানাধীন কোম্পানি
১৯৯৬-এ প্রতিষ্ঠিত কোম্পানি
১৯৯৬-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
মুসলিহুদিন চেক্রেকচিয়া মসজিদ

মুসলিহুদিন চেক্রেকচিয়া মসজিদ,সারাজেভোর দ্বিতীয় প্রাচীনতম গম্বুজ মসজিদ। এটি ১৫২৬ সালে নির্মাণ করা হয়েছিল। শহরের বাশচার্সিজা এলাকায় কোভাচের পাদদেশে (শহরের পুরানো বাণিজ্য কেন্দ্রের কেন্দ্র) এর অবস্থান। ।ভাকুদ থেকে (ধর্মীয়, মানবিক, শিক্ষাগত, বা অন্যান্য উদ্দেশ্যে সম্পদের নথিপত্র) মসজিদের প্রতিষ্ঠাতা, ইশাকের পুত্র হাজ্জি মুস্তাফা, তার নির্মাতা  চেক্রেকচিযয়া নামে লোকেদের কাছে পরিচিত। এটি সারায়েভোতে লিখিত প্রাচীনতম পরিচিত মূল নথিও।
 , মসজিদ প্রতিষ্ঠা ও নির্মাণের ক্ষেত্রে লেখা আছে:
"যখন একজন মানুষ মারা যায়, তখন তিনটি জিনিস ছাড়া তার কাজ শেষ হয়ে যায়: সে যে জ্ঞান এবং দক্ষতা ব্যবহার করে, তার জন্য প্রার্থনাকারী ভাল সন্তান এবং তার স্থায়ী সাদাকা।"
- অনুবাদক মেহমেদ হ্যান্ডজিক

২০০৪ সাল থেকে, মসজিদটি বসনিয়া ও হার্জেগোভিনার জাতীয় স্মৃতিসৌধ সংরক্ষণ কমিশনের সুরক্ষার অধীনে রয়েছে।  ২থেকে ৮ নভেম্বর ২০০৪ পর্যন্ত অনুষ্ঠিত অধিবেশনে জাতীয় স্মৃতিসৌধ সংরক্ষণের কমিশন এই সিদ্ধান্ত নিয়েছে: জেইনেপ আহুনবে, আমরা হাদজিমুহামেডোভিচ (চেয়ার), দুবরাভকো লোভরেনোভিচ, লিজিলজানা সেভো এবং টিনা উইক, যিনি মসজিদ ঘোষণা করেছিলেন বসনিয়া ও হার্জেগোভিনার জাতীয় স্মৃতিস্তম্ভ।  বর্তমানে এর বাণিজ্যিক অতীতের সাথে এর যোগসূত্র রয়ে গেছে কারণ এটি দোকান দিয়ে ঘেরা।

আরও দেখুন 

 বসনিয়া ও হার্জেগোভিনায় ইসলাম

সাহিত্য 

 মেহমেদ মুজেজিনোভিচ, বসনিয়া ও হার্জেগোভিনার ইসলামিক এপিগ্রাফিক, বই I – সারাজেভো, সারাজেভো, ১৯৮৮।

 বেহিজা জ্লাতার, জ্লাতনি আমল সারাজেভা: সারাজেভোর ইতিহাসে অবদান, ইতিহাস ইনস্টিটিউট, ১৯৯৭

 আলিজা বেজটিচ, পুরানো সারাজেভোর রাস্তা এবং স্কোয়ার, সারাজেভো ১৯৭৩।

 আন্দ্রেজ আন্দ্রেজেভিক, যুগোস্লাভিয়ার ১৬ শতকের ইসলামিক স্মারক শিল্প - গম্বুজ মসজিদ, বেলগ্রেডের দর্শন অনুষদ, শিল্পের ইতিহাসের জন্য ইনস্টিটিউট, বেলগ্রেড, ১৯৮৪

তথ্যসূত্র 

১৬শ শতাব্দীর মসজিদ
সারায়েভোর মসজিদ
বসনিয়া ও হার্জেগোভিনার মসজিদ
১৫২৬-এ সম্পন্ন মসজিদ
উসমানীয় সাম্রাজ্যের মসজিদ
জামালপুর পল্লী বিদ্যুৎ সমিতি

জামালপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। জামালপুর পল্লী বিদ্যুৎ সমিতি ময়মনসিংহ বিভাগের জামালপুর জেলায় ০৮টি জোনাল অফিস, ০৫টি সাব-জোনাল অফিস, ০১টি এরিয়া অফিস এবং ২৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে।  জামালপুর পল্লী বিদ্যুৎ সমিতি নিবন্ধিত হয় ২৩ আগস্ট, ১৯৮৪ সালে এবং বানিজ্যিকভাবে বিদ্যুতায়িত হয় ১৪ ফেব্রুয়ারি, ১৯৮৭ সালে।

ইতিহাস 
জামালপুর পল্লী বিদ্যুৎ সমিতির যাত্রা শুরু হয় ১৯৮৪ সালে। এ সমিতির অধীনে ১৮টি উপজেলা, ৮৩টি ইউনিয়ন ও ২০৪৪টি গ্রাম রয়েছে। এর সদর দপ্তর জামালপুর জেলার বেলটিয়ায় অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 সরিষাবাড়ি জোনাল অফিস
 ইসলামপুর জোনাল অফিস
 বকশীগঞ্জ জোনাল অফিস
 মেলান্দহ জোনাল অফিস
 মাদারগঞ্জ জোনাল অফিস
 রৌমারী জোনাল অফিস
 দেওয়ানগঞ্জ জোনাল অফিস
 নান্দিনা জোনাল অফিস।

সাব-জোনাল অফিসসমূহ 
 নামাজের চর সাব-জোনাল অফিস
 ফুলকোচা সাব-জোনাল অফিস
 কয়রা সাব-জোনাল অফিস

 সানন্দবাড়ি সাব-জোনাল অফিস
 রূপসা সাব-জোনাল অফিস

এরিয়া অফিসসমূহ 
 শ্যামগঞ্জ কালিবাড়ি এরিয়া অফিস

গ্রাহক সংখ্যা 
জামালপুর পল্লী বিদ্যুৎ সমিতির ৬,৬৪,৬২৬জন আবাসিক গ্রাহক রয়েছে।

অন্যান্য তথ্য 
 মোট আয়তন: ২৭৯২.৬৫ বর্গ কিলোমিটার
 সিষ্টেম লস: ১২.৪৩% (জানুয়ারি, ২০২২ পর্যন্ত)
 উপকেন্দ্র: ১৮টি
 মোট নির্মিত লাইন: ১৪,৩৫০.৪০৩ কিলোমিটার

তথ্যসূত্র 

১৯৮৪-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
প্রয়াগরাজ–নয়াদিল্লি হামসফর এক্সপ্রেস

প্রয়াগরাজ–নতুন দিল্লি হামসফর এক্সপ্রেস (বা প্রয়াগরাজ হামসফর এক্সপ্রেস) ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা উত্তরপ্রদেশের প্রয়াগরাজ জংশন রেলওয়ে স্টেশন এবং দিল্লির নতুন দিল্লি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে চারবার ১২২৭৫ / ১২২৭৬ ট্রেন নম্বরাঙ্কিত হয়ে পরিচালিত হচ্ছে। ট্রেনটি উত্তরপ্রদেশ ও দিল্লির মধ্যে চলাচল করে। এটি ভারতের সপ্তম দ্রুতগতির ট্রেন। ২০১০ সালের ৯ ফেব্রুয়ারি থেকে এই ট্রেনটি একই ট্রেন নম্বরে এলাহাবাদ–নতুন দিল্লি দুরন্ত এক্সপ্রেস নামে পরিচিত হলেও ২০১৯ সালে এটি হামসফর এক্সপ্রেসে পরিণত হয়।

কোচের বৈশিষ্ট্য 
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা। কোচে চোদ্দটি এসি-৩ টায়ার, চারটি শয়নযান ও দুটি জেনারেটর পাওয়ার কার রয়েছে।

পরিষেবা 
১২২৭৫ নং প্রয়াগরাজ–নতুন দিল্লি হামসফর এক্সপ্রেস ৮৩ কিমি প্রতি ঘন্টা বেগে প্রয়াগরাজ থেকে যাত্রা শুরু করে ৭ ঘন্টা ৪০ মিনিটে ৬৩৫ কিমি এবং ১২২৭৬ নং ট্রেনটি ৮১ কিমি প্রতি ঘন্টা বেগে নতুন দিল্লি থেকে যাত্রা শুরু করে ৭ ঘন্টা ৫০ মিনিটে ঐ দূরত্ব অতিক্রম করে।

লোকো লিংক

এই ট্রেনটি কানপুর ইলেকট্রিক লোকো শেড ডব্লিউএপি-৭ লোকোমোটিভ দ্বারা প্রয়াগরাজ থেকে নতুন দিল্লি পর্যন্ত যায়। দুরন্ত এক্সপ্রেস পরিষেবার অন্তর্ভুক্ত থাকাকালীন এটি গাজিয়াবাদ ইলেকট্রিক লোকো শেড ডব্লিউএপি-৫ লোকোমোটিভ দ্বারা পরিচালিত হত।

পথ ও যাত্রাবিরতি
১২২৭৫ / ১২২৭৬ নং প্রয়াগরাজ–নতুন দিল্লি হামসফর এক্সপ্রেস বিনা বিরতিতে যাত্রা সম্পন্ন করে।

টীকা

তথ্যসূত্র

২০১০-এ চালু রেল পরিষেবা
২০১৯-এ চালু রেল পরিষেবা
হামসফর এক্সপ্রেস ট্রেন
দিল্লির পরিবহন
দিল্লির রেল পরিবহন
২০২২ মাল্টা নারী ক্রিকেট দলের রোমানিয়া সফর

মাল্টা নারী ক্রিকেট দল ২০২২ সালের আগস্ট মাসে নারী মহাদেশীয় কাপের ২০২২ সালের আসরের অংশ হিসেবে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য রোমানিয়া সফর করে। এটি ছিল নারী মহাদেশীয় কাপের প্রথম আসর। এ সিরিজেই রোমানিয়া নিজেদের প্রথম আনুষ্ঠানিক নারী টি২০আই ম্যাচে অংশ নেয়। মাল্টা দলও নিজেদের প্রথম আনুষ্ঠানিক আন্তর্জাতিক ম্যাচ খেলে এ সিরিজে।

সিরিজে মাল্টা ৩–০ ব্যবধানে জয়ী হয়।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২-এ আন্তর্জাতিক ক্রিকেট প্রতিযোগিতা
মাল্টা ২০২২
রিকি হারাকাওয়া

রিকি হারাকাওয়া (, ; জন্ম: ১৮ আগস্ট ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।

২০১৬ সালে, হারাকাওয়া জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
রিকি হারাকাওয়া ১৯৯৩ সালের ১৮ই আগস্ট তারিখে জাপানের ইয়ামাগুচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হারাকাওয়া জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ১ ম্যাচে অংশগ্রহণ এবং একটি শিরোপা জয়লাভ করেছেন।

তথ্যসূত্র

বহিঃসংযোগ
 
 
 
 
 
 
 

১৯৯৩-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
সেরেসো ওসাকার খেলোয়াড়
জে১ লিগের খেলোয়াড়
সাগান তোসুর খেলোয়াড়
২০১৬ গ্রীষ্মকালীন অলিম্পিকের ফুটবলার
জাপানের অলিম্পিক ফুটবলার
জে৩ লিগের খেলোয়াড়
জে২ লিগের খেলোয়াড়
২০১৪ এশিয়ান গেমসের ফুটবলার
কিয়োতো সাঙ্গা ফুটবল ক্লাবের খেলোয়াড়
কাওয়াসাকি ফ্রোন্তালের খেলোয়াড়
ফুটবল ক্লাব টোকিওয়ের খেলোয়াড়
কাশিওয়া রেইসোলের খেলোয়াড়
পুরুষ ফুটবল মধ্যমাঠের খেলোয়াড়
গোপাল ভাঁড় (টেলিভিশন ধারাবাহিক)

গোপাল ভাঁড় হলো বাংলার হাস্যরসিক গোপাল ভাঁড়ের জীবনকে কেন্দ্র করে নির্মিত ভারতীয় বাংলা ভাষার একটি হাস্যরসাত্মক অ্যানিমেটেড টেলিভিশন ধারাবাহিক, যেটি ২০১৫ সাল থেকে সনি আট চ্যানেলে সম্প্রচারিত হয়ে আসছে। বাংলা ভাষার পাশাপাশি ধারাবাহিকটিকে হিন্দি ভাষাতেও ডাবিং করে সম্প্রচার করা হয় সনি ইয়েইতে।

চরিত্র 
 গোপাল ভাঁড় 
 রাজা কৃষ্ণচন্দ্র রায় 
 রাজা কৃষ্ণচন্দ্র রায়ের স্ত্রী/রাণীমা
 মন্ত্রী 
 গোপাল ভাঁড়ের স্ত্রী/গোপাল গিন্নি/পার্বতী
 মন্ত্রীর স্ত্রী 
 বিজ্ঞানী 
 বিষ্গানির গিন্নি
 সভা কবি
 সভাকবির গিন্নি
 রাজ পণ্ডিত 
 পন্ডিত গিন্নি
 রাজ বৈদ্য
 বৈদ্য গিন্নি
 নবাব বাহাদুর 
 নবাব স্ত্রী
 উজির 
 কেলেপচা
 সেনাপতি
 প্রহরী 
 ইংরেজ সাহেবগণ
 গজানন পণ্ডিত
 রাজ জ্যোতিষী
 রাজ অমাত্য
 ভগবান
 খাম্বাজ রাজ
 খাম্বাজ মন্ত্রী
 ভোলা ময়রা
 বটা
 বটার গিন্নি
 ঘটা
 পুটি
 পুটির বাবা
 পুটির মা
 নেপলা
 গুল্টে
 টেপা
 পুচকে
 গোপালের গিন্নির মা 
 গোপালের গিন্নির বাবা 
 গোপালের মেয়ে 
 গোপালের জামাই 
 বর্ধমানের রাজা
 বর্ধমানের মন্ত্রী

পর্বের তালিকা  
এখন পর্যন্ত ধারাবাহিকটির ১,১২২টি পর্ব সম্প্রচারিত হয়েছে।

১–৫০

আরও দেখুন 
 গোপাল ভাঁড়
 নাট বল্টু

তথ্যসূত্র

বহিঃসংযোগ 
 

২০১৫-এ অভিষিক্ত ভারতীয় টেলিভিশন ধারাবাহিক
বাংলা ভাষার অ্যানিমেটেড টেলিভিশন ধারাবাহিক
বাংলা ভাষার কার্টুন
ভারতীয় অ্যানিমেটেড টেলিভিশন ধারাবাহিক
সনি আটের মৌলিক অনুষ্ঠান
হাজী ফজল-ই-রাজিক

হাজী ফজল-ই-রাজিক ছিলেন বুনের জেলার একজন পাকিস্তানি রাজনীতিবিদ, যিনি ১৯৭৭ এবং ১৯৮৮ থেকে ১৯৯০ সালে দুইবার পাকিস্তান জাতীয় পরিষদের সদস্য হিসেবে দায়িত্ব পালন করেন।

তথ্যসূত্র 

পাকিস্তান জাতীয় পরিষদ সদস্য ১৯৮৮-১৯৯০
পাকিস্তান জাতীয় পরিষদ সদস্য ১৯৭৭
জামায়াতে ইসলামী পাকিস্তানের রাজনীতিবিদ
বুনের জেলার ব্যক্তি
রানা জাহিদ তৌসিফ

রানা জাহিদ তৌসিফ হলেন একজন পাকিস্তানি রাজনীতিবিদ ও ব্যবসায়ী। তিনি পাকিস্তান মুসলিম লীগ (এন) পার্টির সাথে যুক্ত এবং পূর্বে তার নিজ শহর ফয়সালাবাদের মেয়র (নাজিম) হিসেবে দায়িত্ব পালন করেছেন।    জাহিদ অতীতে পাকিস্তানের জাতীয় পরিষদের নির্বাচিত সদস্যও ছিলেন।  তার ভাই, রানা আসিফ তৌসিফ, পিএমএল (কিউ) এর একজন রাজনীতিবিদ, যিনি বেসরকারীকরণের প্রতিমন্ত্রী হিসেবেও দায়িত্ব পালন করেছেন।

তথ্যসূত্র 

জন্মের বছর অনুপস্থিত (জীবিত ব্যক্তি)
পাঞ্জাবি ব্যক্তি
পাকিস্তান মুসলিম লীগের (এন) রাজনীতিবিদ
ফয়সালাবাদ জেলা
জীবিত ব্যক্তি
পাঞ্জাব, পাকিস্তানের রাজনীতিবিদ
ফয়সালাবাদের ব্যক্তি
ফয়সালাবাদের মেয়র
মনোজ গাজুরেল

মনোজ গাজুরেল একজন নেপালি কমেডিয়ান, অভিনেতা, গায়ক, মডেল এবং কমেডি চ্যাম্পিয়ন নামে একটি আপাতবাস্তব টেলিভিশন অনুষ্ঠান রিয়েলিটি শো-এর বিচারক হিসাবে পরিচিত।

প্রাথমিক জীবন
মনোজ গাজুরেল ১২ মে ১৯৭৪ সালে জন্মগ্রহণ করেন। তাঁর পিতার নাম ভবানী প্রসাদ গাজুরেন ও মাতার নাম ইন্দ্রমায়া গাজুরেল। তার জন্মের ৪ মাস পরে তার পিতা মারা যান। তখন মা এবং ভাই কেশব গাজুরেল সংসারের দায়িত্ব নেন। নিম্ন মধ্যবিত্ত পরিবারে জন্মগ্রহণকারী মনোজ গাজুরেল তার পিতামাতার সাত সন্তানের মধ্যে সর্বকনিষ্ঠ। তার আরো ৪ বোন এবং ২ ভাই রয়েছে। বাবা মারা যাবার পরে তিনি মামার বাড়িতে বাল্যকাল কাটান। তাঁর বয়স যখন ৭ বছর তখন তাঁর পরিবার ঝাপা জেলায় চলে আসেন।

শিক্ষাজীবন
মনোজ গাজুরেল তাঁর শিক্ষাজীবন শুরু করেছিলেন তাপ্লেজুঙ জেলা এক গ্রামের স্কুল থেকে। তার বয়স যখন সাত বছর, তখন তার পরিবার ঝাপার দামক নামক স্থানে চলে আসে এবং তার পড়াশোনা শুরু করে। তিনি তাপ্লেজুঙ জেলা, পাঁচথর, ঝাপা, মোরঙ এবং কাঠমান্ডুর ১১টি বিদ্যালয়ে অধ্যয়ন করেন। এরপর তিনি তার পড়াশোনা সাংবাদিকতার দিকে পরিচালিত করেন এবং রত্ন রাজ্য লক্ষ্মী ক্যাম্পাস, কাঠমান্ডু থেকে স্নাতক পাস করেন।

রাজনৈতিক জীবন
তিনি তার শৈল্পিকতার প্রভাব জন্য রাজনৈতিক প্ল্যাটফর্মকে পূর্ণ ব্যবহার করেছিলেন। তিনি বিক্রম অব্দ ২০৪৫ সালে রাজনৈতিক ব্যঙ্গ-কমেডি করে তৎকালীন প্রশাসনের তারকা হয়ে ওঠেছিলেন। পরের বছর তিনি কাঠমান্ডুতে আসেন এবং আন্দোলনে জড়িয়ে পড়েন। সেখানে তিনি 'নেপালের কমিউনিস্ট পার্টি (মার্ক্সবাদী-লেনিনবাদী)' দলের ছাত্র সংগঠন'সারা নেপাল রাষ্ট্রীয় বিদ্যার্থী ইউনিয়ন' সদস্য হন।

কর্মজীবন
ত্রিভুবন বিশ্ববিদ্যালয় থেকে গণযোগাযোগ বিষয়ে স্নাতকোত্তর ডিগ্রি অর্জনের সাথে সাথেই তিনি তার কর্মজীবন শুরু করেন। তিনি অভিনয় করেছেন ও ফটোকপি, হাহাহা, মনোরঞ্জন ইত্যাদির মতো অডিও ক্যাসেট প্রকাশ করেছেন এবং এরফলে তার জনপ্রিয় বেড়েছে। তিনি পুষ্পকমল দাহাল, জ্ঞানেন্দ্র শাহ, নরেন্দ্র মোদি, ডোনাল্ড ট্রাম্প প্রভৃতি জনপ্রিয় রাজনৈতিক নেতাদের চরিত্রে অভিনয় করেছেন। অডিও ও রেডিও অনুষ্ঠানের মাধ্যমে নিয়মিত উপস্থাপনার পর তিনি বিভিন্ন মঞ্চ অনুষ্ঠানের প্রস্তাব পেয়েছেন। তিনি নেপালের প্রায় সব জেলায় এবং অনেক দেশ ঘুরেছেন মঞ্চ অনুষ্ঠানে যোগ দিতে।

চলচ্চিত্রের তালিকা

টেলিভিশন অনুষ্ঠান

চিত্রশালা

তথ্যসূত্র

বহিঃসংযোগ
 

জীবিত ব্যক্তি
নেপালি পুরুষ মডেল
১৯৭৪-এ জন্ম
২১শ শতাব্দীর নেপালি অভিনেতা
নেওপে পুলাহা

ভেনড্‌ ল্যাবরিন্থ (বৈজ্ঞানিক নাম: Neope pulaha (Moore)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।

আকার 
প্রসারিত অবস্থায় ভেনড্‌ ল্যাবরিন্থ এর ডানার আকার ৬০-৭০ মিলিমিটার দৈর্ঘ্যের হয়।

উপপ্রজাতি 
ভেনড্‌ ল্যাবরিন্থ এর প্রজাতিগুলো হলো:

Neope pulaha pulaha Moore, 1858 
Neope pulaha didia Fruhstorfer, 1909 
Neope pulaha pandyia (Talbot, 1947) 
Neope pulaha emeinsis C.L. Li, 1995 
Neope pulaha nuae Huang, 2002 
Neope pulaha pulahoides (Moore, 1892)

ভারতে প্রাপ্ত ভেনড্‌ ল্যাবরিন্থ এর উপপ্রজাতি 

ভারতে প্রাপ্ত ভেনড্‌ ল্যাবরিন্থ এর উপপ্রজাতি হল-

 Neope pulaha pulaha (Moore, 1858) – East Himalayan Veined Labyrinth
 Neope pulaha pandyia (Talbot, 1947) – West Himalayan Veined Labyrinth
 Neope pulaha pulahoides Moore, 1892 – Myanmarese Veined Labyrinth

বিস্তার 
এই প্রজাতি ভারত এর হিমাচল প্রদেশ থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
সিকিমে প্রাপ্ত নিমফ্যালিডি গোত্রের প্রজাপতি
১৮৫৮-এ বর্ণিত প্রজাপতি
সুমিত গঙ্গোপাধ্যায়

সুমিত গঙ্গোপাধ্যায় বা সুমিত গাঙ্গুলী হলেন একজন ভারতীয় বাঙালি অভিনেতা, যিনি বাংলা চলচ্চিত্রে কাজ করেন। ১৯৯৩ সালের বাংলা চলচ্চিত্র তোমার রক্তে আমার সোহাগ-এর মাধ্যমে চলচ্চিত্রে তার অভিষেক হয়। তিনি বাংলা চলচ্চিত্রে খলনায়ক চরিত্রে অভিনয়ের জন্য সর্বাধিক পরিচিত।

চলচ্চিত্রের তালিকা 

 তোমার রক্তে আমার সোহাগ (১৯৯৩)
 কেঁচো খুঁড়তে কেউটে (১৯৯৩)
 ফিরিয়ে দাও (১৯৯৪)
 সংসার সংগ্রাম (১৯৯৫)
 সুজন সখি (১৯৯৫)
 দেশ (২০০২)
 বোম্বাইয়ের বোম্বেট (২০০৩)
 দেবীপক্ষ (২০০৪)
 মন্ত্র (২০০৫)
 যুদ্ধ (২০০৫)
 এম এল এ ফাটাকেষ্ট (২০০৬)
 অভিমন্যু (২০০৬)
 আই লাভ ইউ (২০০৭)

বলিউড জীবন 
সুমিত গঙ্গোপাধ্যায় এক সময়ে বাংলা সিনেমায় খলনায়ক হিসেবে বাঙালির মন জয় করেছিলেন। এবার বাংলা সিনেমার বাইরে বলিউডে নিজের অভিষেক করছেন অভিনেতা। সম্প্রতি রাহুল মুখোপাধ্যায় পরিচালিত খাদান ছবিতে অভিনয় করছেন অভিনেতা এক কৌতুক চরিত্রে।

তথ্যসূত্র

বহিঃসংযোগ 
 

ভারতীয় অভিনেতা
ভারতীয় বাঙালি অভিনেতা
জীবিত ব্যক্তি
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
কলকাতার অভিনেতা
বাংলা চলচ্চিত্র অভিনেতা
নেওপে ভাদ্র

টেলড্‌ ল্যাবরিন্থ (বৈজ্ঞানিক নাম: Neope bhadra (Moore)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।

আকার 
প্রসারিত অবস্থায় টেলড্‌ ল্যাবরিন্থ এর ডানার আকার ৮০-১০০ মিলিমিটার দৈর্ঘ্যের হয়।

উপপ্রজাতি 
টেলড্‌ ল্যাবরিন্থ এর প্রজাতিগুলো হলো:

Neope bhadra bhadra
Neope bhadra subflava Zhou, 1994

বিস্তার 
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
এশিয়ার প্রজাপতি
১৮৫৭-এ বর্ণিত প্রজাপতি
কনিক্যাল হিল (শ্রীলঙ্কা)

কনিক্যাল হিল শ্রীলঙ্কার নুওয়ারা এলিয়া জেলায় অবস্থিত একটি পর্বত। যার উচ্চতা ২১৬৬ মিটার (৭১০৬ফুট)। এটি শ্রীলঙ্কার ৯তম সর্বোচ্চ পর্বত।

তথ্যসূত্র 

উইকিউপাত্তে স্থানাঙ্ক আছে
শ্রীলঙ্কার পর্বত
নুওয়ারা এলিয়া জেলার ভূমিরূপ
প্যারান্টিকা পেডোঙ্গা

পেডং টাইগার (বৈজ্ঞানিক নাম: Parantica pedonga (Fujioka)) যার শরীর ও ডানা  লালচে বাদামি রঙের, এরা ‘নিমফ্যালিডি’ পরিবারের সদস্য এবং 'ডানায়িনি' উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি। এই প্রজাতি ছিটমউল প্রজাপতির সাথে সাদৃশ্যপূর্ন।

আকার 
প্রসারিত অবস্থায় পেডং টাইগার এর ডানার আকার ৮৫-১০৫ মিলিমিটার দৈর্ঘ্যের হয়।

বিস্তার 
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
সিকিমে প্রাপ্ত নিমফ্যালিডি গোত্রের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
স্কোবুরা আইসোটা

খাসি ফরেস্ট বব (বৈজ্ঞানিক নাম: Scobura isota (Swinhoe)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।

আকার 
প্রসারিত অবস্থায় খাসি ফরেস্ট বব এর ডানার আকার ২৬-৩৪ মিলিমিটার দৈর্ঘ্যের হয়।

বিস্তার 
এই প্রজাতি ভারত এর সিকিম থেকে অরুণাচল প্রদেশ, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
ছোট উপগ্রহ উৎক্ষেপণ যান

ছোট উপগ্রহ উৎক্ষেপণ যান হল ইসরো দ্বারা নির্মিত একটি ক্ষুদ্রভার-উত্তোলনকারী উৎক্ষেপক যান। উৎক্ষেপণ যানটি ছোট উপগ্রহ উৎক্ষেপণের জন্য একাধিক কক্ষপথীয় ওঠানামাকে সমর্থন করার ক্ষমতা সহ পৃথিবীর নিম্ন কক্ষপথে (৫০০ কিলোমিটার (৩১০ মাইল)) ৫০০ কেজি (১,১০০ পাউন্ড) বা সূর্য-সমলয় কক্ষপথে (৫০০ কিলোমিটার (৩১০ মাইল)) ৩০০ কেজি (৬৬০ পাউন্ড) পৌঁছে দিতে সক্ষম। ন্যূনতম পরিকাঠামোর প্রয়োজনীয়তার অধীনে নমনীয়তার চাহিদার উপর ভিত্তি করে উৎক্ষেপণের সঙ্গে কম খরচে ও কম আকস্মিক বা অপ্রত্যাশিত পরিবর্তনের সময়কে মাথায় রেখে এসএসএলভি তৈরি করা হয়েছে।

প্রথম উড়ান এসএসএলভি-ডি১ ২০২২ সালের ৭ই আগস্ট প্রথম উৎক্ষেপণ মঞ্চ থেকে পরিচালিত হয়েছিল, কিন্তু কক্ষপথে পৌঁছাতে ব্যর্থ হয়েছিল।

ভবিষ্যতে, তামিলনাড়ুর কুলশেখরপত্তনমের কাছে এসএসএলভি লঞ্চ কমপ্লেক্স (এসএলসি) নামের একটি নিবেদিত উৎক্ষেপণ স্থান সূর্য-সমলয় কক্ষপথে এসএসএলভি উৎক্ষেপণ পরিচালনা করবে। পরিচালন পর্যায়ে প্রবেশ করার পর, নিউস্পেস ইন্ডিয়া লিমিটেডের (এনএসআইএল) পাশাপাশি ভারতীয় সংস্থাগুলির একটি কনসোর্টিয়াম দ্বারা উৎক্ষেপণ যান উৎপাদন ও উৎক্ষেপণ পরিচালনা করা হবে।

তথ্যসূত্র

ছোট উপগ্রহ উৎক্ষেপণ যান
ইসরো'র মহাকাশ উৎক্ষেপণ যান